تورکیه جمهور باشقانی رجب طیب اردوغان، تورکیه یه تحریملرله گئری آددیم آتدیرامایاجاقلارینی دئییب.
پرزیدنت اردوغان جنوبی آفریقا سفری زامانی تورک ژورنالیست‌لره، تورکیه ده فتح الله چی ترور تشکیلاتی و پ.ک.ک آدینا جینایت ایشلمک شوپهه سیله ایزمیرده حبس‌خانادا محبوس اولان و چرشنبه گونو حبسی ائو حبسینه چئویریلن آمریکالی کشیش اندریو برونسون حاقیندا دانیشدی.
آغ ائو و آمریکا ساوونما ناظیرلیگی پنتاگون‌دان گلن برونسون ایله باغلی آچیقلامالاری دگرلندیرن اردوغان، سؤیلنممیش شئی‌لرین دئییلمیش کیمی اورتایا قویماسینی دوغرو اولمادیغینی وورغولاییب.
بیز راهیب برونسون ی هئچ واخت بازارلیق موضوعسو ائتممیشیک" دئین جمهورباشقانی، آمریکا ایله بازارلیق ائدیلمادیغی‌نی وورغولاییب.
اردوغان واشینگتون‌دان گلن تحریم تهدیدلری ایله علاقه‌دار اولا‌راق دا،
"تحریملرله تورکیه یه گئری آددیم آتدیرامازسینیز" ایفاده‌لرینی ایستیفاده ائتدی.
بیز گؤبک‌دن آمریکایا باغلی دئیی‌لیک" دئین اردوغان، آمریکا توتومونو دییشمه‌سه، تورکیه کیمی گوجلو و صمیمی بیر اورتاغی ایتیره جگینی اونوتماماسی لازیم اولدوغونو سؤیله‌دی.
پرزیدنت اردوغان، باش وئرن‌لری پسیکولوژیک بیر ساواش کیمی قیمتلندیردی و
بیزه دوشن صبرله یولوموزا داوام ائتمئک‌دیر" دئیه دانیشدی.
اردوغان آمریکادان آلینا‌جاق اف-35لرین تحویلی ایله باغلی ایسه،
نئیمیش اف-35لری وئر. وئرمه‌سه‌نیز، اولوسلار آراسی تحکیمه گئدریک دئدیکی ایفاده سینی ایستیفاده ائتدی.
آمریکا پرزیدنتی دونالد ترامپ، سوسیال پایلاشما سایتی توئیتر حسابی اوزرین‌دن وئردیگی بیاناتدا،
راهیب برونسون آزاد ائدیلمزسه آمریکا تحریم ائده‌جک" مساژی پایلاشمیشدی.
ترامپدان اوّل پنس ده، برونسونی آمریکایا آپارماق اوچون چالیشماغا داوام ائده‌جک‌لرینی بیل‌دیره‌رک، برونسونین سربست قالماماسی حالیندا تورکیه نی تحریم ائده‌جک‌لرینی سؤیلمیشدی.
